**INDOKOLÁS**

**Velem községi Önkormányzat gazdálkodásának**

**2020. III. negyedévi teljesítéséről**

Velem községi Önkormányzat Képviselő-testületének a 2020. évi költségvetésről szóló 1/2020. (II. 12.) számú rendeletében foglalt előirányzatok teljesítéséről szóló beszámoló a következőket tartalmazza:

**Bevételi források és azok teljesítése**

Az önkormányzat 2020. III. negyedévi bevételeit – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési bevételek*

**1. Működési célú támogatások államháztartáson belülről**

Központilag szabályozott bevételek(jogcímenként a 2. mellékletben) teljesítése összességében 77,44%-os, a támogatások a törvény szerinti ütemezésben, illetve a megítélt többlet támogatások alapján érkeznek.

Az egyéb működési célú támogatások államháztartáson belülről teljesítése 103,49% .

**2. Közhatalmi bevételek**

A helyi adó és az egyéb közhatalmi bevételek teljesítése 108,60%-os, mivel a legtöbb adónemnél a Koronavírus hatása miatti csökkentés után az elvártnál több befizetés érkezett.

**3. Működési bevételek** teljesülése 9,35%-os.

A bevételek alakulását az októberben elmaradó Velemi Gesztenyenapok befolyásolja, ezért a teljesítés az III. negyedév végéig elmarad az időarányostól.

Összességében a működési célú költségvetési bevételek közel időarányosnál alacsonyabb teljesítést (54,04%) mutatnak.

*Felhalmozási célú költségvetési bevételek (címenként részletesen a 3. mellékletben)*

**4. Felhalmozási célú támogatások államháztartáson belülről**

Teljesítés 64,79 % volt.

**5. Felhalmozási bevételek**

Teljesítés 100 %-os. A Kőszegszerdahelyi rendőrlakás értékestéséből elvárt csökkentett összeg megérkezett.

**6. Felhalmozási célú átvett pénzeszközök** között lakossági hozzájárulás érkezett, itt a teljesítés 44,57%.

Összességében a felhalmozási költségvetési bevételek a fentiekben részletezett okokból (65,37%) teljesítést mutatnak.

*Finanszírozási bevételek*

Jelenleg folyószámla hitelkerettel az önkormányzat nem rendelkezik és egyéb külső forrás bevonására sem került sor.

A belső finanszírozás bevételeiben az előző évi maradvány igénybevétele szerepel, a zárszámadáskor elfogadott összegben.

***Összességében*** az önkormányzat 2020. III. negyedévi bevételei 243 054 368 Ft-ot tettek ki, a teljesítés aránya 84,18%.

**Kiadások alakulása**

Az önkormányzat 2020. III. negyedévi kiadásait – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési kiadások*

**6. A működési célú kiadási előirányzatok** (személyi juttatások, munkaadói járulékok, dologi kiadások, ellátottak juttatásai, egyéb működési célú kiadások) mindegyike némileg időarányos alatti teljesítést mutat.

Összességében a működési célú költségvetési kiadások teljesítése 43,87%-os.

*Felhalmozási célú költségvetési kiadások (címenként részletesen az 4. mellékletben)*

**7. Beruházások és felújítások**

Az III. negyedév folyamán egy postaláda beszerzésére került sor, a Koronavírus helyzetben a lakosság így is benyújthatta kérelmeit a Hivatal Kirendeltségére. Elindult a Kőszeghegyaljai Csapadékvízrendszer kiépítése és a Rákóczi utca 96 szám alatti Kőház felújításának Barangolás projektje is. A beruházások összességében 49 799 965 Ft-ot tettek ki ez 29,94%-os, a felújítások pedig a fentiek miatt 0%-os teljesítést mutatnak.

**8. Egyéb felhalmozási célú kiadások**

Teljesítés nem volt.

Összességében a felhalmozási költségvetési kiadások a fentiekben részletezett okokból időarányos alatti (0,00%) teljesítést mutatnak.

*Finanszírozási kiadások*

A finanszírozási kiadások (1 090 052 Ft) között az előző év végén kapott központi támogatás előlegének elszámolása szerepel.

***Önkormányzati szinten*** a kiadások III. negyedévi teljesülése időarányos alatti (28,37%-os), főként a felhalmozási célú előirányzatok teljesítési aránya miatt.

***Összegezve*** az önkormányzat III. negyedévi gazdálkodását a bevételek teljesülése 243 054 365 Ft volt, amely elegendő forrást biztosított a kiadások teljesítéséhez (81 917 496 Ft).

 Velem községi Önkormányzat Polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdés alapján a beszámolót elfogadom.

Velem, 2020. november 19.

 Bakos László s. k.

 polgármester

** **

**HATÁROZATI JAVASLAT**

Velem községi Önkormányzat Polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdés alapján a Velem községi Önkormányzatának 2020. III. negyedévi gazdálkodásáról szóló beszámolóját elfogadom.

Felelős: Bakos László polgármester

Határidő: azonnal